title: Komission täytäntöönpanoasetus (EU) 2018/95, annettu 9 päivänä tammikuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Slavonski med” (SAN))

text:
               23.1.2018

               FI

               Euroopan unionin virallinen lehti

               L 17/9

         KOMISSION TÄYTÄNTÖÖNPANOASETUS (EU) 2018/95,
   annettu 9 päivänä tammikuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Slavonski med” (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Kroatian hakemus nimityksen ”Slavonski med” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Slavonski med” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Slavonski med” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.4 ”Muut eläinperäiset tuotteet (munat, hunaja, erilaiset maitotuotteet paitsi voi jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 292, 2.9.2017, s. 7.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/106, annettu 10 päivänä tammikuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Saint-Nectaire” (SAN))

text:
               24.1.2018

               FI

               Euroopan unionin virallinen lehti

               L 19/3

         KOMISSION TÄYTÄNTÖÖNPANOASETUS (EU) 2018/106,
   annettu 10 päivänä tammikuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Saint-Nectaire” (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna täytäntöönpanoasetuksella (EU) 2015/1003 (3), nojalla rekisteröidyn suojatun alkuperänimityksen ”Saint-Nectaire” eritelmän muutoksen hyväksymistä.

               (2)

               Ranskan viranomaiset ilmoittivat komissiolle 7 päivänä maaliskuuta 2017 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2021, oli myönnetty kahdelle Ranskan alueelle sijoittautuneelle toimijalle, jotka täyttävät mainitun artiklan edellytykset suojatusta alkuperänimityksestä ”Saint-Nectaire”15 päivänä helmikuuta 2017 annetun ja 23 päivänä helmikuuta 2017Ranskan tasavallan virallisessa lehdessä julkaistun asetuksen mukaisesti. Kansallisen vastaväitemenettelyn aikana kyseiset toimijat, jotka ovat laillisesti pitäneet tuotetta ”Saint-Nectaire” kaupan jatkuvasti vähintään viiden vuoden ajan siihen asti, kun hakemus toimitettiin, esittivät vastaväitteen, joka koski rehualakohtaisen eläintiheyden rajoittamista 1,4 eläinyksikön sijaan 1,3 eläinyksikköön pääasiallisen rehualan hehtaaria kohden. Kyseessä ovat seuraavat toimijat: GAEC Noilhat, Noilhat 63690 Tauves ja GAEC de l'Eau verte, Lamur, 63113 Picherande.

               (3)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (4)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Saint-Nectaire” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Edellä 1 artiklassa myönnettyyn suojaan sovelletaan suojatusta alkuperänimityksestä ”Saint-Nectaire”15 päivänä helmikuuta 2017 annetun ja 23 päivänä helmikuuta 2017Ranskan tasavallan virallisessa lehdessä asetuksen (EU) N:o 1151/2012 15 artiklan 4 kohdan mukaisesti julkaistun asetuksen mukaista siirtymäkautta, jonka Ranska myönsi mainitun artiklan vaatimukset täyttäville toimijoille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

      (3)  Komission täytäntöönpanoasetus (EU) 2015/1003, annettu 22 päivänä kesäkuuta 2015, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Saint-Nectaire (SAN)) (EUVL L 161, 26.6.2015, s. 6).

      (4)  EUVL C 299, 9.9.2017, s. 7.


title: Komission täytäntöönpanoasetus (EU) 2018/107, annettu 12 päivänä tammikuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Jajca izpod Kamniških planin” (SMM))

text:
               24.1.2018

               FI

               Euroopan unionin virallinen lehti

               L 19/5

         KOMISSION TÄYTÄNTÖÖNPANOASETUS (EU) 2018/107,
   annettu 12 päivänä tammikuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Jajca izpod Kamniških planin” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Slovenian hakemus nimityksen ”Jajca izpod Kamniških planin” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Jajca izpod Kamniških planin” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Jajca izpod Kamniških planin” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.4 ”Muut eläinperäiset tuotteet (munat, hunaja, erilaiset maitotuotteet paitsi voi jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 296, 7.9.2017, s. 20.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/112, annettu 24 päivänä tammikuuta 2018, vähäriskisen tehoaineen laminariini hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti sekä komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
               25.1.2018

               FI

               Euroopan unionin virallinen lehti

               L 20/3

         KOMISSION TÄYTÄNTÖÖNPANOASETUS (EU) 2018/112,
   annettu 24 päivänä tammikuuta 2018,
   vähäriskisen tehoaineen laminariini hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti sekä komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan, luettuna yhdessä sen 20 artiklan 1 kohdan kanssa,
   sekä katsoo seuraavaa:

               (1)

               Laminariini sisällytettiin komission direktiivillä 2005/3/EY (2) tehoaineena neuvoston direktiivin 91/414/ETY (3) liitteeseen I.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Tehoaineen laminariini, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, hyväksyntä päättyy 31 päivänä heinäkuuta 2018.

               (4)

               Hakemus, jossa pyydetään uusimaan laminariinin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

               (5)

               Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (6)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 22 päivänä huhtikuuta 2016.

               (7)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (8)

               Elintarviketurvallisuusviranomainen ilmoitti 3 päivänä toukokuuta 2017 komissiolle päätelmänsä (6) siitä, voidaanko tehoaine laminariinin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti laminariinin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 5 päivänä lokakuuta 2017.

               (9)

               Hakijalle annettiin mahdollisuus esittää huomautuksensa uusimista koskevasta kertomuksesta.

               (10)

               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden laminariinia sisältävän kasvinsuojeluaineen yhden tai useamman edustavan käyttötarkoituksen osalta. Sen vuoksi on asianmukaista uusia laminariinin hyväksyntä.

               (11)

               Laminariinin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten laminariinia sisältäviä kasvinsuojeluaineita voidaan hyväksyä. Näin ollen on asianmukaista poistaa rajoitus, jonka mukaan käyttötarkoituksena voi olla ainoastaan käyttö elisiittorina.

               (12)

               Komissio katsoo lisäksi, että laminariini on asetuksen (EY) N:o 1107/2009 22 artiklan mukainen vähäriskinen tehoaine. Laminariini ei ole huolta aiheuttava aine, ja se täyttää asetuksen (EY) N:o 1107/2009 liitteessä II olevassa 5 kohdassa esitetyt edellytykset. Laminariini on ruskolevässä oleva polysakkaridi, ja sitä esiintyy luonnostaan ympäristössä. Asetuksen (EY) N:o 1107/2009 nojalla hyväksytyistä käyttötarkoituksista ihmisille, eläimille ja ympäristölle aiheutuvan lisäaltistumisen oletetaan olevan vähäistä verrattuna luonnolliseen altistumiseen.

               (13)

               Sen vuoksi on aiheellista uusia laminariinin hyväksyntä vähäriskisenä tehoaineena.

               (14)

               Asetuksen (EY) N:o 1107/2009 20 artiklan 3 kohdan mukaisesti, luettuna yhdessä sen 13 artiklan 4 kohdan kanssa, täytäntöönpanoasetuksen (EU) N:o 540/2011 liitettä olisi muutettava.

               (15)

               Laminariinin hyväksynnän voimassaoloaikaa pidennettiin komission täytäntöönpanoasetuksella (EU) 2017/841 (7), jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska uusimista koskeva päätös on kuitenkin tehty ennen voimassaolon myöhennettyä päättymispäivää, tätä asetusta olisi sovellettava 1 päivästä toukokuuta 2018.

               (16)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan vähäriskisen tehoaineen laminariini hyväksyntä liitteessä I esitetyllä tavalla.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä tammikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2005/3/EY, annettu 19 päivänä tammikuuta 2005, neuvoston direktiivin 91/414/ETY muuttamisesta imatsosulfuronin, laminariinin, metoksifenosidin ja s-metolaklorin sisällyttämiseksi siihen tehoaineina (EUVL L 20, 22.1.2005, s. 19).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

      (6)  EFSA Journal 2014;12(10):3868.

      (7)  Komission täytäntöönpanoasetus (EU) 2017/841, annettu 17 päivänä toukokuuta 2017, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, Ampelomyces quisqualis kanta: AQ 10, benalaksyyli, bentatsoni, bifenatsaatti, bromoksyniili, karfentratsonietyyli, klooriprofaami, syatsofamidi, desmedifami, dikvatti, DPX KE 459 (flupyrsulfuronimetyyli), etoksatsoli, famoksadoni, fenamidoni, flumioksatsiini, foramsulfuroni, Gliocladium catenulatum kanta: J1446, imatsamoksi, imatsosulfuroni, isoksaflutoli, laminariini, metalaksyyli-M, metoksifenotsidi, milbemektiini, oksasulfuroni, pendimetaliini, fenmedifami, pymetrotsiini, S-metolaklori ja trifloksistrobiini hyväksynnän voimassaoloajan pidentämisestä (EUVL L 125, 18.5.2017, s. 12).

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                  Laminariini
                  CAS-numero: 9008-22-4
                  CIPAC-numero: 671

                  (1→3)-β-D-glukaani
                  (”IUPAC-IUB Joint Commission on Biochemical Nomenclature”:n mukaan)

                  ≥ 860 g/kg kuiva-aineesta

                  1. maaliskuuta 2018

                  28. helmikuuta 2033

                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon laminariinin hyväksynnän uusimista koskevan kertomuksen päätelmät ja erityisesti sen lisäykset I ja II.
                  Käyttöedellytyksiin on tarvittaessa sisällyttävä riskinhallintatoimenpiteitä.

         (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.

      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:

                  1)

                  Poistetaan A osasta tehoainetta laminariini koskeva 95 kohta;

                  2)

                  Lisätään D osaan kohta seuraavasti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Hyväksynnän päättymispäivä

                     Erityiset säännökset

                     ”12

                     Laminariini
                     CAS-numero: 9008-22-4
                     CIPAC-numero: 671

                     (1→3)-β-D-glukaani
                     (”IUPAC-IUB Joint Commission on Biochemical Nomenclature”:n mukaan)

                     ≥ 860 g/kg kuiva-aineesta

                     1. maaliskuuta 2018

                     28. helmikuuta 2033

                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon laminariinin hyväksynnän uusimista koskevan kertomuksen päätelmät ja erityisesti sen lisäykset I ja II.
                     Käyttöedellytyksiin on tarvittaessa sisällyttävä riskinhallintatoimenpiteitä.”

         (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.


title: Komission täytäntöönpanoasetus (EU) 2018/111, annettu 12 päivänä tammikuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Bayerisches Rindfleisch” / ”Rindfleisch aus Bayern” (SMM))

text:
               25.1.2018

               FI

               Euroopan unionin virallinen lehti

               L 20/1

         KOMISSION TÄYTÄNTÖÖNPANOASETUS (EU) 2018/111,
   annettu 12 päivänä tammikuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Bayerisches Rindfleisch” / ”Rindfleisch aus Bayern” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Saksan esittämän pyynnön (2), joka koskee komission asetuksen (EU) N:o 273/2011 nojalla rekisteröidyn suojatun maantieteellisen merkinnän ”Bayerisches Rindfleisch” / ”Rindfleisch aus Bayern” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön (3) kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä.

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Bayerisches Rindfleisch” / ”Rindfleisch aus Bayern” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission täytäntöönpanoasetus (EU) N:o 273/2011, annettu 21 päivänä maaliskuuta 2011, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Bayerisches Rindfleisch / Rindfleisch aus Bayern (SMM)) (EUVL L 76, 22.3.2011, s. 36).

      (3)  EUVL C 302, 13.9.2017, s. 3.


title: Komission täytäntöönpanoasetus (EU) 2018/113, annettu 24 päivänä tammikuuta 2018, tehoaineen asetamipridi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
               25.1.2018

               FI

               Euroopan unionin virallinen lehti

               L 20/7

         KOMISSION TÄYTÄNTÖÖNPANOASETUS (EU) 2018/113,
   annettu 24 päivänä tammikuuta 2018,
   tehoaineen asetamipridi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
   sekä katsoo seuraavaa:

               (1)

               Asetamipridi sisällytettiin komission direktiivillä 2004/99/EY (2) tehoaineena neuvoston direktiivin 91/414/ETY (3) liitteeseen I.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Tehoaineen asetamipridi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 30 päivänä huhtikuuta 2018.

               (4)

               Hakemus, jossa pyydettiin uusimaan asetamipridin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

               (5)

               Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (6)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 27 päivänä marraskuuta 2015.

               (7)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (8)

               Elintarviketurvallisuusviranomainen ilmoitti 19 päivänä lokakuuta 2016 komissiolle päätelmänsä (6) siitä, voidaanko asetamipridin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti asetamipridin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 23 päivänä tammikuuta 2017.

               (9)

               Hakijalle annettiin tilaisuus esittää huomautuksensa uusimista koskevan kertomuksen luonnoksesta.

               (10)

               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden asetamipridia sisältävän kasvinsuojeluaineen yhden tai useamman edustavan käyttötarkoituksen osalta. Sen vuoksi on asianmukaista uusia asetamipridin hyväksyntä.

               (11)

               Asetamipridin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten asetamipridia sisältäviä kasvinsuojeluaineita voidaan hyväksyä. Näin ollen on asianmukaista poistaa rajoitus, jonka mukaan käyttötarkoituksena voi olla ainoastaan käyttö hyönteisten torjunta-aineena.

               (12)

               Sen vuoksi täytäntöönpanoasetuksen (EU) N:o 540/2011 liitettä olisi muutettava.

               (13)

               Asetamipridin hyväksynnän voimassaoloaikaa pidennettiin komission täytäntöönpanoasetuksella (EU) 2016/2016 (7)30 päivään huhtikuuta 2018, jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska uusimista koskeva päätös on kuitenkin tehty jo ennen voimassaolon myöhennettyä päättymispäivää, tätä asetusta olisi sovellettava 1 päivästä maaliskuuta 2018.

               (14)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan tehoaineen asetamipridi hyväksyntä liitteessä I esitetyllä tavalla.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä tammikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2004/99/EY, annettu 1 päivänä lokakuuta 2004, neuvoston direktiivin 91/414/ETY muuttamisesta asetamipridin ja tiaklopridin sisällyttämiseksi siihen tehoaineina (EUVL L 309, 6.10.2004, s. 6).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

      (6)  EFSA Journal 2016;14(11):4610. Saatavilla verkossa osoitteessa www.efsa.europa.eu.

      (7)  Komission täytäntöönpanoasetus (EU) 2016/2016, annettu 17 päivänä marraskuuta 2016, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden asetamipridi, bentsoehappo, flatsasulfuroni, mekoproppi-P, mepanipyriimi, mesosulfuroni, propinebi, propoksikarbatsoni, propytsamidi, propikonatsoli, Pseudomonas chlororaphis kanta: MA 342, pyraklostrobiini, kinoksifeeni, tiaklopridi, tiraami, tsiraami ja tsoksamidi hyväksynnän voimassaoloajan pidentämisestä (EUVL L 312, 18.11.2016, s. 21).

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                  Asetamipridi
                  CAS-numero: 135410-20-7
                  CIPAC-numero: 649

                  (E)-N1-[(6-kloro-3-pyridyyli)metyyli]-N2-syano-N1-metyyliasetamidiini

                  ≥ 990 g/kg

                  1. maaliskuuta 2018

                  28. helmikuuta 2033

                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon asetamipridiin liittyvän uusimista koskevan kertomuksen päätelmät ja erityisesti sen lisäykset I ja II.
                  Yleisarvioinnissaan jäsenvaltioiden on kiinnitettävä erityistä huomiota

                              —

                              vesieliöille, mehiläisille ja muille kuin kohdelajina oleville niveljalkaisille aiheutuvaan riskiin:

                              —

                              linnuille ja nisäkkäille aiheutuvaan riskiin;

                              —

                              kuluttajille aiheutuvaan riskiin,

                              —

                              käyttäjille aiheutuvaan riskiin.

                        Käyttöedellytyksiin on tarvittaessa sisällyttävä riskinhallintatoimenpiteitä.

         (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.

      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:

                  1)

                  Poistetaan A osasta asetamipridia koskeva 91 kohta.

                  2)

                  Lisätään B osaan kohta seuraavasti:

                              Nro

                              Nimi, tunnistenumero

                              IUPAC-nimi

                              Puhtaus (1)

                              Hyväksymispäivä

                              Hyväksynnän päättymispäivä

                              Erityiset säännökset

                              ”119

                              Asetamipridi
                              CAS-numero: 135410-20-7
                              CIPAC-numero: 649

                              (E)-N1-[(6-kloro-3-pyridyyli)metyyli]-N2-syano-N1-metyyliasetamidiini

                              ≥ 990 g/kg

                              1. maaliskuuta 2018

                              28. helmikuuta 2033

                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon asetamipridiin liittyvän uusimista koskevan kertomuksen päätelmät ja erityisesti sen lisäykset I ja II.
                              Yleisarvioinnissaan jäsenvaltioiden on kiinnitettävä erityistä huomiota

                                          —

                                          vesieliöille, mehiläisille ja muille kuin kohdelajina oleville niveljalkaisille aiheutuvaan riskiin:

                                          —

                                          linnuille ja nisäkkäille aiheutuvaan riskiin;

                                          —

                                          kuluttajille aiheutuvaan riskiin,

                                          —

                                          käyttäjille aiheutuvaan riskiin.

                                    Käyttöedellytyksiin on tarvittaessa sisällyttävä riskinhallintatoimenpiteitä.”

         (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.


title: Komission täytäntöönpanoasetus (EU) 2018/129, annettu 25 päivänä tammikuuta 2018, Corynebacterium glutamicum (KCCM 80099) -bakteerin tuottaman L-arginiinin hyväksymisestä kaikkien eläinlajien rehun lisäaineena (ETA:n kannalta merkityksellinen teksti. )

text:
                  26.1.2018

                  FI

                  Euroopan unionin virallinen lehti

                  L 22/21

            KOMISSION TÄYTÄNTÖÖNPANOASETUS (EU) 2018/129,
      annettu 25 päivänä tammikuuta 2018,

         Corynebacterium glutamicum (KCCM 80099) -bakteerin tuottaman L-arginiinin hyväksymisestä kaikkien eläinlajien rehun lisäaineena
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                  Asetuksen (EY) N:o 1831/2003 7 artiklan mukaisesti on jätetty hakemus Corynebacterium glutamicum (KCCM 80099) -bakteerin tuottaman L-arginiinin hyväksymisestä rehun lisäaineena sekä juomavedessä käyttöä varten. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee Corynebacterium glutamicum (KCCM 80099) -bakteerin tuottaman L-arginiinin hyväksymistä kaikille eläinlajeille tarkoitettuna rehun lisäaineena, joka luokitellaan lisäaineluokkaan ”ravitsemukselliset lisäaineet”.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 17 päivänä toukokuuta 2017 antamassaan lausunnossa (2), että Corynebacterium glutamicum (KCCM 80099) -bakteerin tuottama L-arginiini ei ehdotetuissa käyttöolosuhteissa vaikuta haitallisesti eläinten tai kuluttajien terveyteen eikä ympäristöön ja ettei käyttäjille aiheudu turvallisuuteen liittyviä ongelmia, kun toteutetaan asianmukaiset suojatoimenpiteet.

                  (5)

                  Elintarviketurvallisuusviranomainen totesi myös, että lisäaine on tehokas aminohappo arginiinin lähde kaikille eläinlajeille. Jotta lisätyn L-arginiinin täysi teho saadaan hyödynnettyä märehtijöillä, se tulisi elintarviketurvallisuusviranomaisen mukaan suojata pötsihajotukselta. Elintarviketurvallisuusviranomainen ilmaisi lausunnoissaan huolensa L-arginiinin turvallisuudesta, kun se annetaan juomaveteen lisättynä. Elintarviketurvallisuusviranomainen ei kuitenkaan esitä enimmäismäärää L-arginiinille. Lisäksi elintarviketurvallisuusviranomainen suosittelee, että L-arginiinia lisätään asianmukaisten määrien rajoissa. Sen vuoksi käyttäjää on varoitettava, että kun L-arginiinia lisätään, varsinkin juomaveteen sekoitettuna, on otettava huomioon ravinnon kautta tapahtuva kaikkien välttämättömien ja ehdollisesti välttämättömien aminohappojen saanti.

                  (6)

                  Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (7)

                     Corynebacterium glutamicum (KCCM 80099) -bakteerin tuottaman L-arginiinin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

                  (8)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva, liitteessä kuvattu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 25 päivänä tammikuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  EFSA Journal 2017; 15(6):4858.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg/kg täysrehua, jonka kosteuspitoisuus on 12 %

                        Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit

                     3c362

                     —

                     L-arginiini

                        Lisäaineen koostumus

                     Jauhe, joka sisältää vähintään 98 % L-arginiinia (kuiva-aineesta) ja jonka vesipitoisuus on enintään 0,5 %

                        Tehoaineen kuvaus

                     L-arginiini ((S)-2-amino-5-guanidinopentaanihappo), joka on Corynebacterium glutamicum (KCCM 80099) -bakteerista käymisreaktiolla valmistettava tuote.
                     Kemiallinen kaava: C6H14N4O2

                     CAS-numero: 74-79-3

                        Analyysimenetelmä
                         (1)

                     L-arginiinin kuvaus rehun lisäaineesta:

                                 —

                                 Food Chemical Codex ”L-arginine monograph”.

                           Arginiinin kokonaismäärän määrittäminen rehun lisäaineesta ja vedestä:

                                 —

                                 ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS).

                           Arginiinin määrän määrittäminen esiseoksissa, rehuaineissa ja rehuseoksissa:

                                 —

                                 ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS) – komission asetus (EY) N:o 152/2009.

                     Kaikki eläinlajit

                                 1.

                                 L-arginiinia saa saattaa markkinoille ja käyttää valmisteesta koostuvana lisäaineena.

                                 2.

                                 Lisäainetta voidaan käyttää myös juomaveteen lisättynä.

                                 3.

                                 Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä ja juomavedessä.

                                 4.

                                 Lisäaineen ja esiseosten pakkausmerkinnöissä on ilmoitettava seuraavaa: ”Lisättäessä L-arginiinia, etenkin juomaveteen sekoitettuna, on epätasapainon välttämiseksi otettava huomioon kaikki välttämättömät ja ehdollisesti välttämättömät aminohapot.”

                                 5.

                                 Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä johtuvien mahdollisten riskien varalta ottaen erityisesti huomioon, että se on ihoa ja silmiä syövyttävää. Jos tällaisia riskejä ei voida poistaa tai vähentää minimiin kyseisten menettelyjen ja toimenpiteiden avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien turvalaseja ja -hansikkaita.

                     15. helmikuuta 2028

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2018/125, annettu 24 päivänä tammikuuta 2018, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

text:
               26.1.2018

               FI

               Euroopan unionin virallinen lehti

               L 22/10

         KOMISSION TÄYTÄNTÖÖNPANOASETUS (EU) 2018/125,
   annettu 24 päivänä tammikuuta 2018,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan,
   sekä katsoo seuraavaa:

               (1)

               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.

               (2)

               Yhdistetyn nimikkeistön 27 ryhmän 2 lisähuomautuksen f alakohdassa määritellään tuoteperhe, johon viitataan ilmaisulla ”polttoöljyt”. Nämä tuotteet luokitellaan joko alanimikkeisiin 2710 19 51–2710 19 68 tai alanimikkeisiin 2710 20 31–2710 20 39 riippuen niiden fysikaalis-kemiallisista ominaisuuksista ja ominaispiirteistä.

               (3)

               Yksi tällainen fysikaalis-kemiallinen ominaisuus on saippuoitumisluku. Niiden polttoöljyjen, joita tarkoitetaan 2 lisähuomautuksen f alakohdan ensimmäisen alakohdan ensimmäisessä luetelmakohdassa, saippuoitumisluvun on oltava pienempi kuin 4. Tätä sääntöä sovelletaan alanimikkeiden 2710 19 51–2710 19 68 tuotteisiin. Poikkeuksen muodostavat kuitenkin alanimikkeiden 2710 20 31–2710 20 39 tuotteet (tuotteet, jotka sisältävät rasvahappojen monoalkyyliestereitä), joiden saippuoitumisluku on suurempi kuin 4. Tämä poikkeus vahvistetaan nykyisellään 2 lisähuomautuksen f alakohtaan viittaavassa alaviitteessä.

               (4)

               Tätä nykyisellään 2 lisähuomautuksen f alakohtaan viittaavassa alaviitteessä olevaa poikkeusta olisi laajennettava, jotta voidaan ottaa huomioon teknologian kehitys, erityisesti eläin- tai kasviperäisiä rasvoja tai öljyjä sisältävien uusiutuvien polttoaineiden kehitys. Sitä on laajennettava myös siksi, että voidaan puuttua dieselpolttoaineiden mahdolliseen väärentämiseen, joka tapahtuu yleensä lisäämällä pieni määrä kasvi- tai eläinperäisiä rasvoja tai öljyjä kaasuöljyihin, jotta niitä ei enää luokiteltaisi kaasuöljyiksi (jotka ovat valmisteveron alaisia) vaan muiksi tuotteiksi (jotka eivät ole valmisteveron alaisia). Erityisesti kasviöljyjä lisäämällä saadaan tislausparametria muutettua niin, että saippuoitumisluku on yhtä suuri tai suurempi kuin 4. Se, että kaasuöljyihin lisätään pieniä määriä tällaisia aineita, ei fysikaalis-kemiallisesta näkökulmasta muuta niiden olennaista luonnetta polttoöljyinä. Niitä käytetään edelleen polttoöljyinä. Poistamalla näissä tapauksissa vaatimuksen siitä, että saippuoitumisluku on pienempi kuin 4, varmistetaan, että tällaiset tuotteet luokitellaan oikein polttoöljyiksi eikä muiksi tuotteiksi.

               (5)

               Nykyistä poikkeusta, joka koskee rasvahappojen monoalkyyliestereitä sisältäviä tuotteita, olisi laajennettava myös kattamaan tuotteet silloin, kun saippuoitumisluku on 4, eikä ainoastaan silloin, kun se on suurempi kuin 4.

               (6)

               Sen vuoksi 27 ryhmän 2 lisähuomautusten f alakohtaa olisi muutettava, jotta varmistetaan sen yhdenmukainen tulkinta kaikkialla unionissa.

               (7)

               Sen vuoksi asetusta (ETY) N:o 2658/87 olisi muutettava.

               (8)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (ETY) N:o 2658/87 liitteessä I oleva yhdistetyn nimikkeistön 27 ryhmän 2 lisähuomautuksen f alakohta seuraavasti:

               (1)

               Korvataan ensimmäisen alakohdan ensimmäinen luetelmakohta, alaviite mukaan lukien, seuraavasti:

                           ”—

                           joka ei ole suurempi kuin jäljempänä esitetyssä taulukossa rivillä I annettu viskositeettiluku, kun sulfaattituhkan pitoisuus on pienempi kuin 1 prosentti ISO 3987 -menetelmän avulla määritettynä ja saippuoitumisluku on pienempi kuin 4 määritettynä ISO 6293–1- tai ISO 6293–2 -menetelmän avulla (lukuun ottamatta tapauksia, joissa tuote sisältää yhtä tai useampaa biokomponenttia, jolloin tässä luetelmakohdassa olevaa vaatimusta siitä, että saippuoitumisluku on pienempi kuin 4, ei sovelleta),”

               (2)

               Lisätään neljäs kohta seuraavasti:
               ”Ilmaisulla ’biokomponentit’ tarkoitetaan eläin- tai kasviperäisiä rasvoja, eläin- tai kasviperäisiä öljyjä tai rasvahappojen monoalkyyliestereitä.”

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä tammikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EYVL L 256, 7.9.1987, s. 1.


title: Komission täytäntöönpanoasetus (EU) 2018/123, annettu 15 päivänä tammikuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Cerezas de la Montaña de Alicante” (SMM))

text:
               26.1.2018

               FI

               Euroopan unionin virallinen lehti

               L 22/8

         KOMISSION TÄYTÄNTÖÖNPANOASETUS (EU) 2018/123,
   annettu 15 päivänä tammikuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Cerezas de la Montaña de Alicante” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna komission asetuksella (EU) N:o 106/2011 (3), nojalla rekisteröidyn suojatun maantieteellisen merkinnän ”Cerezas de la Montaña de Alicante” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Cerezas de la Montaña de Alicante” (SMM) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

      (3)  Komission asetus (EU) N:o 106/2011, annettu 7 päivänä helmikuuta 2011, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä ((Cerezas de la Montaña de Alicante (SMM)) (EUVL L 32, 8.2.2011, s. 3).

      (4)  EUVL C 329, 30.9.2017, s. 16.


title: Komission täytäntöönpanoasetus (EU) 2018/126, annettu 24 päivänä tammikuuta 2018, Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta

text:
               26.1.2018

               FI

               Euroopan unionin virallinen lehti

               L 22/12

         KOMISSION TÄYTÄNTÖÖNPANOASETUS (EU) 2018/126,
   annettu 24 päivänä tammikuuta 2018,
   Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1),
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (2) ja erityisesti sen 20 artiklan b alakohdan,
   sekä katsoo seuraavaa:

               (1)

               Asetuksen (EU) 2016/44 liitteessä V luetellaan alukset, jotka Yhdistyneiden kansakuntien pakotekomitea on nimennyt Yhdistyneiden kansakuntien turvallisuusneuvoston päätöslauselmassa 2146 (2014) olevan 11 kohdan mukaisesti. Kyseisiltä aluksilta on asetuksen nojalla kielletty muun muassa Libyasta peräisin olevan raakaöljyn lastaaminen, kuljetus ja purkaminen sekä pääsy unionin alueella oleviin satamiin.

               (2)

               Yhdistyneiden kansakuntien turvallisuusneuvoston komitea muutti 18 päivänä tammikuuta 2018 aluksen CAPRICORN tunnistetietoja niiden alusten luettelossa, joihin sovelletaan rajoittavia toimenpiteitä. Sen vuoksi olisi muutettava asetuksen (EU) 2016/44 liitettä V.

               (3)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston asetuksen (EU) 2016/44 liite V tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä tammikuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 206, 1.8.2015, s. 34.

      (2)  EUVL L 12, 19.1.2016, s. 1.

      LIITE
      Muutetaan neuvoston asetuksen (EU) 2016/44 liite V seuraavasti:
      Korvataan kohta:

         ”1.   Nimi: CAPRICORN
         Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 20.10.2017 päätöslauselman 2146 11 kohdan nojalla, ja se on voimassa 18.1.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: tuntematon.

            Lisätietoja:

         Luetteloon merkitsemisen päivämäärä 21.7.2017. IMO: 8900878. Alus oli 21.9.2017 Yhdistyneiden arabiemiraattien lähistöllä kansainvälisillä vesillä.”

      seuraavasti:

         ”1.   Nimi: CAPRICORN
         Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 18.1.2018 päätöslauselman 2146 11 kohdan nojalla, ja se on voimassa 17.4.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: tuntematon.

            Lisätietoja:

         Luetteloon merkitsemisen päivämäärä 21.7.2017. IMO: 8900878. Alus oli 21.9.2017 Yhdistyneiden arabiemiirikuntien lähistöllä kansainvälisillä vesillä.”


title: Komission täytäntöönpanoasetus (EU) 2018/130, annettu 25 päivänä tammikuuta 2018, Trichoderma reesei (BCCM/MUCL 49755) -organismin tuottamaa endo-1,4-beeta-ksylanaasia (EC 3.2.1.8) sisältävän valmisteen hyväksymisestä lihasikojen rehun lisäaineena (hyväksynnän haltija Berg and Schmidt GmbH Co. KG) (ETA:n kannalta merkityksellinen teksti. )

text:
                  26.1.2018

                  FI

                  Euroopan unionin virallinen lehti

                  L 22/25

            KOMISSION TÄYTÄNTÖÖNPANOASETUS (EU) 2018/130,
      annettu 25 päivänä tammikuuta 2018,

         Trichoderma reesei (BCCM/MUCL 49755) -organismin tuottamaa endo-1,4-beeta-ksylanaasia (EC 3.2.1.8) sisältävän valmisteen hyväksymisestä lihasikojen rehun lisäaineena (hyväksynnän haltija Berg and Schmidt GmbH Co. KG)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                  Asetuksen (EY) N:o 1831/2003 7 artiklan mukaisesti on toimitettu hakemus Trichoderma reesei (BCCM/MUCL 49755) -organismin tuottamaa endo-1,4-beetaksylanaasia (EC 3.2.1.8) sisältävän valmisteen hyväksymisestä. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee Trichoderma reesei (BCCM/MUCL 49755) -organismin tuottamaa endo-1,4-beetaksylanaasia (EC 3.2.1.8) sisältävän valmisteen hyväksymistä lihasikojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 25 päivänä tammikuuta 2017 antamassaan lausunnossa (2), että Trichoderma reesei (BCCM/MUCL 49755) -organismin tuottamaa endo-1,4-beetaksylanaasia (EC 3.2.1.8) sisältävä valmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Elintarviketurvallisuusviranomainen totesi, että lisäaine lisää tehokkaasti lihasikojen lopullista painoa ja parantaa rehun hyötysuhdetta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (5)

                     Trichoderma reesei (BCCM/MUCL 49755) -organismin tuottamaa endo-1,4-beetaksylanaasia (EC 3.2.1.8) sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (6)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 25 päivänä tammikuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  EFSA Journal 2017;15(2):4707.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     Aktiivisuusyksikköä / kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                     4a26

                     Berg and Schmidt GmbH Co. KG

                     Endo-1,4-beeta-ksylanaasi
                     EC 3.2.1.8

                        Lisäaineen koostumus

                        Trichoderma reesei (BCCM/MUCL 49755) -organismin tuottama endo-1,4-beetaksylanaasi (EC 3.2.1.8), jonka vähimmäisaktiivisuus on 15 000  EPU (1)/g
                     (kiinteä muoto)

                        Tehoaineen kuvaus

                        Trichoderma reesei (BCCM/MUCL 49755) -organismin tuottama endo-1,4-beetaksylanaasi (EC 3.2.1.8)

                        Analyysimenetelmä
                         (2)

                     Endo-1,4-beeta-ksylanaasin aktiivisuuden määrittäminen:
                     kolorimetrinen menetelmä, joka mittaa vesiliukoista väriainetta, jota endo-1,4-beetaksylanaasi vapauttaa atsuriiniin ristisidotuista vehnän arabinoksylaanisubstraateista

                     Lihasiat

                     —

                     1 500  EPU

                                 1.

                                 Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                 2.

                                 Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, iho-, silmä- ja hengityssuojat mukaan lukien.

                     15. helmikuuta 2028

            (1)  1 EPU on entsyymimäärä, joka vapauttaa kauran/spelttivehnän ksylaanista 0,0083 mikromoolia pelkistäviä sokereita (ksyloosiekvivalentteina) minuutissa (pH 4,7 ja lämpötila 50 °C).

            (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2018/127, annettu 24 päivänä tammikuuta 2018, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               26.1.2018

               FI

               Euroopan unionin virallinen lehti

               L 22/14

         KOMISSION TÄYTÄNTÖÖNPANOASETUS (EU) 2018/127,
   annettu 24 päivänä tammikuuta 2018,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä tammikuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE
      ”
            LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        113,6

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        132,5

                        0

                        AR

                        217,2

                        0

                        BR

                        0207 14 10

                        Luuttomat palat, kukkoa tai kanaa, jäädytetyt

                        250,0

                        15

                        AR

                        225,3

                        22

                        BR

                        309,7

                        0

                        CL

                        253,3

                        14

                        TH

                        0207 27 10

                        Luuttomat palat, kalkkunaa, jäädytetyt

                        336,9

                        0

                        BR

                        306,0

                        0

                        CL

                        0408 91 80

                        Kuorettomat linnunmunat, kuivatut

                        320,6

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        200,4

                        26

                        BR

                  ”

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.


title: Komission täytäntöönpanoasetus (EU) 2018/124, annettu 15 päivänä tammikuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Pane di Matera” (SMM))

text:
               26.1.2018

               FI

               Euroopan unionin virallinen lehti

               L 22/9

         KOMISSION TÄYTÄNTÖÖNPANOASETUS (EU) 2018/124,
   annettu 15 päivänä tammikuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Pane di Matera” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 160/2008 (2) nojalla rekisteröidyn suojatun maantieteellisen merkinnän ”Pane di Matera” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Pane di Matera” (SMM) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 160/2008, annettu 21 päivänä helmikuuta 2008, tiettyjen nimitysten rekisteröimisestä suojattujen alkuperänimitysten ja suojattujen maantieteellisten merkintöjen rekisteriin (Pane di Matera (SMM), Tinca Gobba Dorata del Pianalto di Poirino (SAN)) (EUVL L 48, 22.2.2008, s. 27).

      (3)  EUVL C 305, 15.9.2017, s. 20.


title: Komission täytäntöönpanoasetus (EU) 2018/139, annettu 29 päivänä tammikuuta 2018, asetuksen (EY) N:o 1033/2006 muuttamisesta ICAOn määräyksiin tehtävien viittausten osalta (ETA:n kannalta merkityksellinen teksti. )

text:
               30.1.2018

               FI

               Euroopan unionin virallinen lehti

               L 25/4

         KOMISSION TÄYTÄNTÖÖNPANOASETUS (EU) 2018/139,
   annettu 29 päivänä tammikuuta 2018,
   asetuksen (EY) N:o 1033/2006 muuttamisesta ICAOn määräyksiin tehtävien viittausten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisen ilmaliikenteen hallintaverkon yhteentoimivuudesta (yhteentoimivuusasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (1) ja erityisesti sen 3 artiklan 5 kohdan,
   on kuullut yhtenäisen ilmatilan komiteaa,
   sekä katsoo seuraavaa:

               (1)

               Komission asetuksen (EY) N:o 1033/2006 (2) 2 artiklan 2 kohdan 16 alakohdassa viitataan kansainvälisen siviili-ilmailujärjestön (ICAO) asiakirjan Procedures for Air Navigation Services – Aircraft Operations (PANS-OPS, Doc 8168) niteessä 1 vahvistettuihin määritelmiin ja erityisesti sen viidenteen painokseen vuodelta 2006, joka sisältää muutoksen 6. ICAO muutti 10 päivänä marraskuuta 2016 asiakirjaa Doc 8168 sisällyttämällä siihen muutoksen 7.

               (2)

               Asetuksen (EY) N:o 1033/2006 liitteessä olevassa 2 kohdassa viitataan määräyksiin, jotka on vahvistetttu ICAOn asiakirjassa Procedures for Air Navigation Services – Air Traffic Management (PANS-ATM, Doc 4444) ja erityisesti sen viidennessätoista painoksessa vuodelta 2007, jossa lisätään muutos 6. ICAO muutti 10 päivänä marraskuuta 2016 asiakirjaa Doc 4444 sisällyttämällä siihen muutoksen 7A.

               (3)

               Asetuksessa (EY) N:o 1033/2006 olevia viittauksia ICAOn asiakirjoihin Doc 8168 ja Doc 4444 olisi päivitettävä, jotta jäsenvaltiot voivat täyttää kansainväliset oikeudelliset velvoitteensa ja varmistaa yhdenmukaisuuden ICAOn kansainvälisen sääntelykehyksen kanssa.

               (4)

               Sen vuoksi asetusta (EY) N:o 1033/2006 olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1033/2006 seuraavasti:

               1)

               Korvataan 2 artiklan 2 kohdan 16 alakohta seuraavasti:

                           ”16.

                           ’lähestymisalueen lentomenetelmillä’ vakiolähtöreittejä ja vakiotuloreittejä sellaisina, kuin ne on määritelty ICAOn julkaisussa Procedures for Air Navigation Services – Aircraft Operations (PANS-OPS, Doc 8168 – nide 1 – viides painos – 2006 – sisältää kaikki muutokset numeroon 7 saakka).”

               2)

               Korvataan liitteessä oleva 2 kohta seuraavasti:

                           ”2.

                           ICAO PANS-ATM, Doc. 4444 (16. painos – 2016, mukaan lukien kaikki muutokset muutokseen N:o 7A saakka), 4 luku, 4.4 kohta (Flight plans) ja 11 luku, 11.4.2.2 kohta (Movement messages).”

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä tammikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 96, 31.3.2004, s. 26.

      (2)  Komission asetus (EY) N:o 1033/2006, annettu 4 päivänä heinäkuuta 2006, lentoa edeltävän vaiheen lentosuunnitelmia koskeviin menettelyihin liittyvistä vaatimuksista yhtenäistä eurooppalaista ilmatilaa varten (EUVL L 186, 7.7.2006, s. 46).


title: Neuvoston täytäntöönpanoasetus (EU) 2018/137, annettu 29 päivänä tammikuuta 2018, Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 101/2011 täytäntöönpanosta

text:
               30.1.2018

               FI

               Euroopan unionin virallinen lehti

               L 25/1

         NEUVOSTON TÄYTÄNTÖÖNPANOASETUS (EU) 2018/137,
   annettu 29 päivänä tammikuuta 2018,
   Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 101/2011 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4 päivänä helmikuuta 2011 annetun neuvoston asetuksen (EU) N:o 101/2011 (1) ja erityisesti sen 12 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2011 asetuksen (EU) N:o 101/2011.

               (2)

               Asetuksen (EU) N:o 101/2011 liitteessä I olevan luettelon uudelleentarkastelun perusteella yhtä henkilöä koskevaa merkintää olisi muutettava.

               (3)

               Asetuksen (EU) N:o 101/2011 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 101/2011 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä tammikuuta 2018.

            Neuvoston puolesta

            Puheenjohtaja

         R. PORODZANOV

      (1)  EUVL L 31, 5.2.2011, s. 1.

      LIITE
      Korvataan asetuksen (EU) N:o 101/2011 liitteessä I oleva seuraavaa henkilöä koskeva merkintä seuraavasti:

                     Nimi

                     Henkilötiedot

                     Perusteet

                     ”5.

                     Fahd Mohamed Sakher Ben Moncef Ben Mohamed Hfaiez MATERI

                     Tunisialainen, syntynyt Tunisissa 2. joulukuuta 1981, Naïma BOUTIBAn poika, puoliso Nesrine BEN ALI, kansallisen henkilökortin nro 04682068 haltija.

                     Tunisian viranomaiset suorittavat kyseiseen henkilöön kohdistuvaa oikeudellista tutkintaa, joka koskee osallisuutta Tunisian julkisten varojen väärinkäyttöön julkisen viran haltijan toimesta, osallisuutta julkisen viran haltijan aseman väärinkäyttöön (liittyen entiseen presidenttiin Ben Aliin) tarkoituksena tuottaa perusteetonta hyötyä kolmannelle osapuolelle ja aiheuttaa vahinkoa hallinnolle, julkisen viran haltijan entisen presidentin Ben Alin painostamista tarkoituksena tuottaa suoraan tai välillisesti hyötyä kolmannelle osapuolelle sekä osallisuutta rikokseen, jossa julkisen viran haltija ottaa vastaan julkisia varoja tietoisena siitä, etteivät ne kuulu hänelle, ja käyttää ne omaksi tai perheenjäsentensä henkilökohtaiseksi hyödyksi.”


title: Komission täytäntöönpanoasetus (EU) 2018/138, annettu 16 päivänä tammikuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Traditional Welsh Caerphilly” / ”Traditional Welsh Caerffili” (SMM))

text:
               30.1.2018

               FI

               Euroopan unionin virallinen lehti

               L 25/3

         KOMISSION TÄYTÄNTÖÖNPANOASETUS (EU) 2018/138,
   annettu 16 päivänä tammikuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Traditional Welsh Caerphilly” / ”Traditional Welsh Caerffili” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Yhdistyneen kuningaskunnan hakemus nimityksen ”Traditional Welsh Caerphilly” / ”Traditional Welsh Caerffili” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Traditional Welsh Caerphilly” / ”Traditional Welsh Caerffili” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Traditional Welsh Caerphilly” / ”Traditional Welsh Caerffili” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 317, 23.9.2017, s. 10.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).